als_Latn dik_Latn sag_Latn
SPEKTAKEL
NDRYSHIMI I VIP-ave: RITA ORA
Kush ishin dje dhe kush janë sot?
Operacione, ndryshime, hapa përpara ose… mbrapa
Personazhet që vlejnë të bëhen pjesë e kësaj specialeje janë të shumtë, por ne po ju sjellim vetëm disa prej tyre, ata që janë përfolur më shumë për metamorfozën që kanë pësuar ndër vite. Rrugëtimi i tyre: Fëmijë-adoleshent-i rritur shoqërohet me një histori që secili e mbart me vete. Sado të rritet, sado të ndryshojë, e kaluara është dokumentuar jo vetëm në mendjen e tyre, por edhe në foto dhe në video, pjesa më e madhe e të cilave shikohen ende sot. Prandaj, shumë të vërteta që vetë VIP-at i mohojnë përsa u përket ndryshimeve në pamjen e tyre, janë tepër të dukshme në fotot që qarkullojnë. Ne kemi kërkuar e kërkuar aq shumë për të mësuar edhe detaje rreth fëmijërisë së tyre, për t’ia shoqëruar këto ndryshimeve të njëpasnjëshme që kanë pësuar ata edhe në paraqitje për ta kompletuar kështu kornizën e “historisë” së secilit prej tyre që shihni sot, ndaj do të na duhet më shumë se një numër gazete, për t’jua prezantuar… Ju ftojmë të na ndiqni, se kemi plot kuriozitete për t’ju thënë!
Rita Ora i beson vetëm palestrës
Rita Ora është ndër këngëtaret e vetme që nuk kanë bërë asnjë ndërhyrje në trup apo fytyrë. Ajo është e kënaqur me bukurinë e saj, ndërsa elegancën, ia ka “besuar” palestrës. Shikojini fotot e saj dhe do të shikoni që Rita e vogël ka shumë ngjashmëri me Ritën e rritur; e njëjta buzëqeshje, e njëjta shprehje fytyre dhe ajo që ka ndryshuar është vetëm ngjyra e flokëve.
epo_Latn vec_Latn als_Latn als_Latn als_Latn als_Latn als_Latn